b'\n_START_ARTICLE_\nBazilika Superga\n_START_PARAGRAPH_\nBazilika Superga (tal. Basilica di Superga) je crkva iz 18.-tog stolje\xc4\x87a u blizini Torina.\n_START_SECTION_\nPovijest\n_START_PARAGRAPH_\n2. rujna 1706. Eugen Savojski i Viktor Amedeo II popeli su se na brdo Superga kako bi promotrili francusko-\xc5\xa1panjolsku opsjedu grada. Zavjetovali su se da \xc4\x87e na tom istom brdu izgraditi crkvu u znak oslobo\xc4\x91enja Torina._NEWLINE_Radovi su zapo\xc4\x8deli 20. srpnja 1717. ravnanjem vrha brda za oko 40 metara, te pripremanjem tla za gradnju. Filippo Juvarra je bio glavni arhitekt. 14 godina kasnije, iako jo\xc5\xa1 uvijek nije bila gotova, bazilika je dodjeljena Karlu Emanuelu III. 5. studenog 1731._NEWLINE_Bazilika je visoka 75 metara. Unutra\xc5\xa1njost je ispunjena raznim skulpturama, slikama i mramorom. reljef Amadea Savojskog u borbi za Torino 1706. se tako\xc4\x91er nalazi u bazilici. Visoka kupola inspirirana je Borrominijem.\n_START_SECTION_\nKraljevske grobnice\n_START_PARAGRAPH_\n1774., Viktor Amadeo III. odlu\xc4\x8dio je sagraditi grobnicu, te je zadatak dao arhitektu Francescu Martinezu, ne\xc4\x87aku Fillipa Juvarre, arhitekta bazilike._NEWLINE__NEWLINE_U mauzoleju bazilike pokopani su veliki vladari Savojske dinastije od Viktora Emanula II. do Karla Alberta (osim Karla Felice). Tako\xc4\x91er drugih 50 prin\xc4\x8deva i princeza Savojske dinastije su pokopani u mauzoleju.\n_START_SECTION_\nSuperga tragedija\n_START_PARAGRAPH_\n4. svibnja 1949. avion sa cijelom mom\xc4\x8dadi nogometnog kluba Torino A.C. sru\xc5\xa1io se na brdo Superga. 31 osoba je poginula, od kojih 18 igra\xc4\x8da. Ekipa se vra\xc4\x87ala sa utakmice protiv Benfice u Lisabonu._NEWLINE_Talijanski avion Fiat G212CP naletio je na oluju, te se suo\xc4\x8dio sa slabom vidljivos\xc4\x87u i udario u brdo, pokraj Bazilike Superga. Talijanske vlasti su proglasili nesretan slu\xc4\x8daj.'